22/02/2021 | Administración LocalMunicipal
Narón
Intervención
Edicto modificación do plan de disposición de fondos do Concello de Narón, aprobado o 23.03.2020

EDICTO MODIFICACIÓN DO PLAN DE DISPOSICIÓN DE FONDOS DO CONCELLO DE NARÓN APROBADO O 23.03.2020. Normativa aplicable - Art.187, RDL 2/2004, de 5 de marzo, polo que se aproba o Texto Refundido da Lei Reguladora das Facendas Locais. - Art.196.1 a) RDL 2/2004, de 5 de marzo, polo que se aproba o Texto Refundido da Lei Reguladora das Facendas Locais. - Art.65.2 Real Decreto 500/1990, de 20 de abril, polo que se desenvolve o capítulo primeiro do título sexto da Lei 39/1988, de 28 de decembro, reguladora das Bases do Réxime Local. - Art.71 Lei 39/2015, de 1 de outubro, de Procedemento Administrativo Común das Administracións Públicas. - Art.133. g Lei 7/1985, de 2 de abril, reguladora das Bases do Réxime Local. - Art.14 LO 2/2012, de27 de abril, de Estabilidade Orzamentaria e Sostenibilidade Financieira. - Art.135 Constitución Española - Artigo 107, Lei 47/2003, de 26 de novembro, Xeral Orzamentaria. Consideracións xurídicas Primeiro: Unha vez recoñecidas as obrigas, a Tesourería municipal é a unidade administrativa encargada competente, pola súa propia natureza e no exercizo das funcións legalmente encomendadas no art.196.1 a) do RDL 2/2004, de 5 de marzo, para xestionar os pagos, propoñendo a realización destos e debendo respectar, nese procedemento, as pautas establecidas no plan de disposición de fondos, se é que existe, ou a orde de antigüidade no nacemento do dereito ao proveedor. O pago, xa sexa na súa fase de ordenación formal como na súa materialización, é un acto administrativo de execución onde non debe de existir arbitrariedade algunha; o pago é o último trámite no procedemento de execución do gasto ou por operacións non orzamentarias. No suposto de que a Tesourería faga fronte ás obrigas recoñecidas no prazo máximo previsto no artigo 198 da Lei 9/2017, de Contratos do Sector Público e artigo 4 da Lei 3/2004, de 29 de decembro, pola que se establecen medidas de loita contra a morosidade nas operacións comerciais, o prazo de pago que deben cumprir o debedor, será de trinta días naturais despois da data de recepción das mercadorías ou prestación dos servizos, ou cando recibise a factura ou solicitude de pago equivalente con anterioridade. O artigo 4 da Lei Orgánica 2/2012, de 27 de abril, de Estabilidade Orzamentaria e Sostenibilidade Financieira, establece que existe sustentabilidade da débeda comercial cando o periodo medio de pago aos proveedores non supere o prazo máximo previsto na normativa de morosidade. O artigo 187 do RDL 2/2004, de 5 de marzo, polo que se aproba o Texto Refundido da Lei Reguladora das Facendas Locais, establece que a expedición das ordes de pago terá que acomodarse ao plan de disposición de fondos. Se non existe limitacións de liquidez, a expedición das ordes de pago, non hai que acomódalas ao contido do plan de disposición de fondos, xa que a Tesourería fai fronte á totalidade das relacións de pago. En relación coa prelación, os fondos líquidos medios ao longo do ano que mantén o Concello, segundo as estimacións realizadas no orzamento de tesourería, permiten facer fronte a todas as relacións de pagos que se remiten pola Intervención á Tesourería para o seu pago, cunha execución que queda limitada ao cumprimento dos procedementos de recollida de sinaturas, consulta de dereitos pendentes de cobro en periodo executivo para a súa compensación, a consulta á Axencia Tributaria. Os datos do último periodo medio de pago a proveedores (4º trimestre de 2020) foi de 16,61 días. O plan de disposición de fondos vixente neste momento é o aprobado por resolución do concelleiro de facenda o 23.03.2020. Considérase oportuno introducir neste momentos unhas pequeñas modificacións en dito documento en atención á configuración e funcionamento do programa de contabilidade Sicalwin. Por todo o exposto anteriormente, esta Tesourería, de conformidade co previsto no artigo 175 do RD 2568/1986, de 28 de novembro, eleva ao concelleiro delegado de Facenda a seguinte proposta de acordo: 1º.- Aprobar a modificación do plan de disposición de fondos do Concello de Narón que foi aprobado por resolución do concelleiro delegado de facenda o 23.03.2020 resultando, trala modificación, o seguinte contido literal: PLAN DE DISPOSICIÓN DE FONDOS DO CONCELLO DE NARÓN EXPOSICIÓN DE MOTIVOS O Texto Refundido da Lei Reguladora das Facendas Locais, aprobado por real Decreto Lexislativo 2/2004, de 5 de marzo, no seu artigo 187 contempla a existencia con carácter obrigatorio do Plan de disposición de fondos, ao dispoñer que a expedición das ordes de pago acomodaranse ao plan de disposición de fondos da tesourería que se estableza polo Presidente que, en todo caso, deberá de recoller a prioridade dos gastos de personal e das obrigas contraídas en exercizos anteriores. O artigo 135 da Constitución Española, cuxa modificación foi aprobada no Boletín Oficial do Estado nº 233 de 27 de setembro de 2011, establece o seguinte: “ 3. El Estado y las Comunidades Autónomas habrán de estar autorizados por ley para emitir deuda pública o contraer crédito. Los créditos para satisfacer los intereses y el capital de la deuda pública de las Administraciones se entenderán siempre incluidos en el estado de gastos de sus presupuestos y su pago gozará de prioridad absoluta. Estos créditos no podrán ser objeto de enmienda o modificación mientras se ajusten a las condiciones de la ley de emisión. ” En igual sentido, se pronuncia o artigo 14 da Lei Orgánica 2/2012, de 27 de abril, de Estabilidade Presupostaria e Sostenibilidade Financieira. O artigo 65.2 do Real Decreto 500/1990, de 20 de abril, prevé que o plan de disposición de fondos considerará aqueles factores que faciliten unha eficiente e eficaz xestión da Tesourería da Entidade e recollerá necesariamente a prioridade dos gastos de personal e das obrigas contraídas en exercizos anteriores. No seu apartado 1, este artigo 65 indica que o propio plan determinará a súa vixencia. O artigo 107 da Lei Xeral Orzamentaria, de aplicación ás Entidades Locais pola remisión contida no artigo 194.3 do Texto Refundido da Lei Reguladora das Facendas Locais, dispón que na expedición das ordes de pago se aplicarán criterios obxetivos, tales como a data de recepción, o importe da operación, aplicación orzamentaria, e forma de pago, entre outros. Asi pois, o Plan de Disposición de Fondos é un instrumento necesario para a xestión da Tesourería local. O Real Decreto 424/2017, de 28 de abril, polo que se regula o réxime xurídico de control interno nas entidades do Sector Público Local no seu artigo 21 “ De la intervención formal de la ordenación del pago, objeto y contenido” establece que a acomodación das ordes de pago ao plan de disposición de fondos se verificará pola Intervención municipal mediante o exame e do propio plan de disposición de fondos ou do informe que ao respecto emita a Tesourería da entidade. Dacordo co previsto no artigo 196.1 a) do Texto Refundido da Lei Reguladora das Facendas Locais, a xestión dos fondos integrantes da Tesourería realizarase baixo o principio de unidade de caixa coa centralización de todos os fondos e valores xerados por operacións orzamentarias e non orzamentarias. Conforme ao previsto no artigo 131 da Lei 39/2015, de 1 de outubro, de Procedemento Administrativo Común das Administracións Públicas, o Plan de Disposición de Fondos entrará en vigor trala súa publicación no Boletín Oficial da Provincia. O plan manterá a súa vixencia en tanto non se proceda á súa modificación, derrogación ou á aprobación dun novo plan. ÁMBITO DE APLICACIÓN E VIXENCIA O presente Plan de Disposición de Fondos resulta de aplicación ao Concello de Narón e permanecerá en vigor ata que se produza a súa modificación expresa, derrogación ou aprobación dun novo plan. PRINCIPIOS XERAIS 1. O Plan de Disposición de Fondos ten a súa base no presuposto de tesourería o cal será elaborado anualmente e actualizado de forma periódica. A previsión de ingresos sobre a que opera o Plan de disposición de fondos son as comunicadas trimestralmente ao Ministerio de Facenda a través da Oficina Virtual de Coordinación coas Entidades Locais. O plan de disposición de fondos non é un orzamento de tesourería ou de caixa, senón un instrumento de planificación dos pagos que han de producirse durante o exercizo, segundo as dispoñibilidades da Tesourería, dacordo cos fluxos de ingresos, e que poderá ser revisado ao longo do exercizo en función das modificacións producidas nas dispoñibilidades líquidas efectivas ou previstas da Tesourería. Refírese a tal orzamento de tesourería ou de caixa, baixo a denominación de “plan financiero” o artigo 133 g) da Lei de Bases do Réxime Local cando establece que: “ a xestión económico financieira axustarase aos seguintes criterios: A administración e rentabilización dos excedentes líquidos e a concertación das operacións de tesourería realizaranse dacordo coas bases de execución do orzamento e o plan financiero aprobado.” 2. O Plan de Disposición de Fondos ten por obxeto lograr unha adecuada distribución temporal dos pagos acomodándoos ás disponibilidades de efectivo da Tesourería que permita unha correcta estimación das necesidades de endebedamento e a optimización dos recursos dispoñibles.3. A xestión dos fondos integrantes da Tesourería realizarase baixo o principio de unidade de caixa coa centralización de todos os fondos e valores xerados por operacións orzamentarias e non orzamentarias empregando todos os recursos disponibles para o pago de obrigas.4. O plan de disposición de fondos poderá ser revisado ao longo do exercizo en función das modificacións producidas nas disponibilidades líquidas efectivas ou previstas na Tesourería. ORDENACIÓN DOS PAGOS E EXECUCIÓN MATERIAL 1. Os pagos de natureza non orzamentaria e os pagos orzamentarios por execución do orzamento de gastos ordenaranse atendendo á data de recoñecemento da obriga correspondente, dada a necesaria execución presupostaria dos mesmos en función dos respectivos devengos. Calesqueira que sexa a orde de prelación que según este Plan correspondera ao pago, ordenaranse os pagos para que se realicen en data anterior á finalización do prazo previsto na normativa do periodo medio de pago e de morosidade.2. Os pagos efectuados deberán de contar coa previa aprobación do órgano competente e se acompañarán dos documentos contables debidamente fiscalizados pola Intervención municipal.3. Sempre que elo sexa posible, e non medien razón en contra, a execución material dos pagos realizarase por transferencia bancaria a través de ficheiros informáticos.4. Corresponde ao Tesoureiro/a da Corporación determinar a conta corrente con cargo á cal se realizarán as ordes de pago, tendo en conta os criterios de máxima rendabilidade da tesourería e eficacia na xestión, con excepción daquelas obrigas que deban satisfacerse por contas diferenciadas por así vir establecido en normativas específicas que resulten de aplicación.5. Unha vez ordenado un pago, este deberá de atenderse pola Tesourería municipal en función das disponibilidades de liquidez. Se por calesqueira circunstancia non se desexa que se faga efectivo, será necesario informe ou dilixencia do ordenador de pagos, coa motivación necesaria en tal sentido.6. Salvo supostos de compensación, embargos e outros casos legalmente contemplados, a Tesourería non realizará pagos parciales de facturas.7. O artigo 65.2 do Real Decreto 500/1990, de 20 de abril, establece que no Plan de Disposición de Fondos poderanse adoptar medidas que faciliten unha eficiente e eficaz xestión da Tesourería da entidade. O acto administrativo da ordenación do pago, salvo supostos excepcionais, materializarase en relacións contables de ordes de pago que recollerán a información do importe bruto e líquido de cada operación incluida nas devanditas relacións, as retencións correspondentes, a identificación do acreedor, a descripción da operación e a aplicación orzamentaria á que se imputan as obrigas económicas que previamente foron recoñecidas na súa correspondente fase contable.8. Como regla xeral, e en función da operativa que marque a Tesourería municipal por razón sistemáticas e de operatividade, realizaranse pagos de forma colectiva, coa periodicidade que tal dependencia estableza, tentando, sempre que as dipoñibilidades de liquidez o permitan, cumprir cos prazos legais establecidos, sen perxuizo dos pagos que teñan que atenderse e tramitarse de modo individual.9. A Intervención finalizará fiscalizando a fase O, e unha vez asinados electrónicamente os documentos contables, as relacións de obrigas ou operacións individuais (orzamentarias e non orzamentarias) trasladaranse electrónicamente á Tesourería a cal irá expedindo as propostas de pago en función do previsto no presente Plan.10. Considerarase que non existe alteración na orde de prelación de pagos, ou polo menos esta non será achacable ao Concello, nin será preciso manifestala nos informes que se emitan, no caso de que queden obrigas pendentes de pago na Tesourería municipal por causas imputables aos terceiros interesados ( non xustificar atoparse ao corrente de obrigas fiscais e coa Seguridade Social, cumprimento non atendido de calesqueira outro requisito ( fichas de terceiros, comunicación tipo reducido IRPF, etc). ORDE XERAL DE PRELACIÓN DE PAGOS Con carácter xeral, a Tesourería disporá dos fondos precisos para atender as obrigas recoñecidas (orzamentarias e non orzamentarias) nas datas previstas pola lei para garantir o cumprimento dos prazos legais de loita contra a morosidade e cumprimento do periodo medio de pago. A orde xeral de prioridade de pagos é a seguinte: 1. Débeda financieira e xuros.2. Gastos de personal 3. Obrigas de exercizos anteriores 4. En execución do orzamento corrente, por orde de antigüedade. A orde de prioridade de pago de obrigas dentro de cada grupo homoxéneo será o de antigüedade. A antigüedade virá determinada, segundo os casos: • Nas obrigas soportadas en documentos que sexan obxeto de rexistro de entrada, e en particular, os pagos de obrigas por contraprestación nas operacións comerciais realizadas entre empresas e a Administración (facturas) pola data de conformidade. • Nas obrigas soportadas en documentos que non se corresponda con débeda comercial, e, en particular, os pagos de obrigas derivadas de gastos de subvencións e transferencias (capítulos 4 e 7), terase en conta a data do recoñecemento da obriga. • En canto ás certificacións de obra, como a mesma se adxunta coa factura, a data de presentación e anotación no Rexistro Contable de Facturas. • Nas resolución xudiciais, a data desta, previa comunicación á Administración e sempre que se dispoña de crédito no Orzamento para tal finalidade. • Para as restantes obrigas, estarase ao que dispoña a súa normativa. Tendo en conta o previsto no artigo 107.2 da Lei Xeral Orzamentaria, en canto á introducción da flexibilidade que o mesmo realiza referente á expedición de ordes de pago establécese que: -Cando se trate de gastos financiados con subvencións finalistas nos que o cobro das mesmas esté condicionado á xustificación do pago dos citados gastos ou no caso de reintegro de subvencións cuxa xustificación sexa necesaria para a obtención ou cobro doutras subvencións, poderase alterar o orde de prelación dos pagos coa exclusiva finalidade de xustificar aqueles, respetando en todo caso os niveles 1,2 e 3 anteriores. Nestos casos, o órgano ou servizo xestor deberá de informar formalmente á Tesourería. -Cando resulte preciso facer efectivos gastos de publicacións en diarios oficiais ou outros medios de publicidade, inspeccións técnicas e similares que resulten precisos para poder continuar o procedemento ou cando resulte preciso o pago con carácter previo á prestación do servizo e este non poida ser demorado no tempo ao momento en que corresponda o seu pago por aplicación da orde establecida, poderase alterar a orde de prelación de pagos, respetando en todo caso os niveles 1,2 e 3 anteriores. Nestos casos, o órgano ou servizo xestor deberá de informar formalmente á Tesourería. ORDE PRIORIZADO DE PAGOS Cando non fora posible atender as obrigas recoñecidas conforme á orde xeral de prelación de pagos, estarase á seguinte orde priorizada na atención das obrigas de pago: 1. Gastos derivados da Débeda Pública, entendende por tales os xerados en concepto de cotas de amortización e xuros das operacións de crédito a largo e corto prazo, así como os gastos que deban satisfacerse en concepto de formalización, estudio, cancelación e en xeral comisións de calesqueira especie e natureza derivadas deste tipo de operacións, así como os pagos que por calesqueira natureza deban afrontase.2. Gastos de personal, entenderase por gastos de personal os gastos que se asenten e formalicen sobre documentos de nómina, adiantos de retribucións, gastos sociales e outros previstos no Convenio Colectivo e Acordo Regulador que resulte de aplicación, os pagos orzamentarios e non orzamentarios en concepto de cantidades retidas aos traballadores por impostos, ordes xudiciais e administrativas, cotas sindicales e outras, así como os pagos a conta da empresa por cotizacións á Seguridade Social en calesqueira dos seus rexímenes.3. Obrigas contraídas en exercizos anteriores As obrigas recoñecidas mediante recoñecemento extraxudicial de créditos se situarán na mesma posición que os pagos por operacións de exercizos anteriores, por corresponder a exercizos xa pechados. Inclúense neste nivel os pagos non orzamentarios correspondentes a exercizos anteriores.4. Obrigas recoñecidas computables no cálculo do periodo medio de pagamento (CAPÍTULOS 2 E 6) por orde do seu vencemento. Enténdese incluidas neste grupo todas as obrigas recoñecidas, con independencia da súa aplicación orzamentaria ou non orzamentaria, soportadas en facturas que consten no correspondente rexistro así como as certificacións mensuais de obra.5. Obrigas recoñecidas non computables no cálculo do periodo medio de pago, por orde de antigüedade. Enténdese incluidas neste grupo o resto de obrigas recoñecidas, con independencia da súa aplicación orzamentaria ou non orzamentaria, segundo orde cronolóxico contado dende a aprobación da fase de recoñecemento da obriga. Neste nivel inclúense os pagos derivados por actos firmes de devolución de ingresos indebidos. NORMAS DE APLICACIÓN ESPECÍFICAS NA ORDE PRIORIZADA DE PAGOS 1. Prioridades na ordenación e execución material dos pagos. A orde de prioridade do pago de obrigas dentro de cada grupo será o de antigüedade. A antigüedade virá determinada, con carácter xeral, pola data de recoñecemento da obriga. Tratándose de resolución xudiciais, estarase á data de éstas.2. Alteración da orde priorizada de pagos.1. Tendo en conta o previsto no artigo 107.2 da Lei Xeral Orzamentaria, en canto á introducción da flexibilidade que o mesmo realiza referente á expedición de ordes de pago, e polo tanto, na realización material do mesmo, ao estipular que: “ o ordenador de pagos aplicará criterios obxetivos na expedición de ordes de pago, tales como a data de recepción, o importe da operación, aplicación orzamentaria e forma de pago, entre outros ”; establécense os seguintes criterios para flexibilizar as ordes de pago e a súa materialización. Mediante resolución motivada do ordenador de pagos, poderá alterarse a orde de prioridade establecido nos seguintes casos: • Cando sexa necesario realizar pagos que se deriven do cumprimento de sentencias ou resolucións xudidiciais firmes. • Gastos que se consideren esenciales para o correcto funcionamento da actividade municipal ou da prestación de servicios de competencia municipal, relacionados no artigo 26.1 da Lei 7/1985, de 2 abril, Reguladora das Bases do Réxime Local. • Gastos financiados con subvencións finalistas nos que o cobro das mesmas esté condicionado á xustificación do pagos dos citados gastos ou no caso de reintegro de subvencións cuxa xustificación sexa necesaria para a obtención da concesión ou cobro doutras subvencións. Nestos casos, o servizo xestor da subvención deberá informar formalmente desta circunstancia á Tesourería muncipal. • Cando resulte preciso facer efectivos gastos de publicacións en diarios oficiais ou outros medios de publicidade, inspeccións técnicas e similares que resulten precisos para poder continuar o procedemento ou cando resulte preciso o pago con carácter previo á prestación do servizo e este non poida ser demorado no tempo ao momento en que corresponda o seu pago por aplicación da orde establecida. • Pagos a xustificar e constitución e reposición de anticipos de caixa fixa. EXCEPCIÓNS Quedan exceptuadas da aplicación do Plan de disposición de Fondos, sen que supoña unha quebra ao principio de prelación, os seguintes pagos: • Pagos en formalización contable. • Os pagos de obrigas con orixe en gastos con financiación afectada que, por disposición normativa, a súa financiación constitúa tesourería separada, por esixirse unha conta bancaria específica para os ingresos e pagos do proxecto. • As transferencias ao Organismo Autónomo Padroado de Cultura do Concello de Narón. • Os gastos de axudas de emerxencia social. • Pagos orixinados por actos de devolucións de ingresos derivados da normativa do propio tributo e pagos por devolucións de ingresos duplicados ou excesivos. Narón, 17 de febreiro de 2021 O alcalde acctal Roberto Maria Khiat Scanlan